paragraph_text: John Peter Petrucci (rođen 12. srpnja 1967.), američki je gitarist, najpoznatiji kao jedan od osnivača progresivnog metal sastava Dream Theater. Također je i producent (zajedno s Mikeom Portnoyem) svih njihovih albuma od 1999., počevši s albumom Metropolis Pt. 2: Scenes from a Memory. Izabran je kao treći gitarist G3 turneje čak šest puta, gdje je s Joeom Satrianiem i Steve Vaiem svirao više od bilo kojih drugih pozvanih gitarista.